[{"text_idx": "#000004", "text": "Dros yr ychydig flynyddoedd nesaf, enillodd yr ymgyrch fomentwm, a dechreuodd mwy a mwy o fusnesau, ysgolion a chymunedau gefnogi Masnach Deg."}, {"text_idx": "#000006", "text": "Mae bod yn Genedl Masnach Deg yn golygu bod yn ddeinamig; mae\u2019r canllawiau\u2019n berthnasol ac yn benodol i Gymru, ac yn canolbwyntio ar werthoedd ymgysylltu ac ymwybyddiaeth cymunedol, ymgysylltu a chefnogaeth wleidyddol, argaeledd a phrynu cynnyrch Masnach Deg, a gwell perthnasoedd masnachu."}, {"text_idx": "#000008", "text": "Fair Trade Ways were introduced to Wales in 2011. They create walking links between Fairtrade towns, encouraging people to visit places supporting Fair Trade, and giving campaigners a chance to promote Fair Trade. Cafodd Ffyrdd Masnach Deg eu cyflwyno i Gymru yn 2011. Maen nhw\u2019n creu cysylltiadau cerdded rhwng trefi Masnach Deg, ac yn annog pobl i ymweld a\u0302 lleoedd sy\u2019n cefnogi Masnach Deg, ac yn rhoi cyfle i ymgyrchwyr hyrwyddo Masnach Deg."}, {"text_idx": "#000009", "text": "Yn 2019, cawsom y pleser o gynnal y 13eg Cynhadledd Trefi Masnach Deg Rhyngwladol yng Nghaerdydd. Daeth y gynhadledd a\u0302 chynhyrchwyr, gweithredwyr cyfiawnder masnach, gwirfoddolwyr, ymgyrchwyr llawr gwlad, plant ysgol, cynrychiolwyr y cyngor, a sefydliadau cenedlaethol at ei gilydd. Roedd y gynhadledd yn cynnwys trafodaethau ar newid yn yr hinsawdd, ffoaduriaid, incwm byw a chyfiawnder masnach. Drwy fod y genedl Masnach Deg gyntaf a chael rhwydwaith helaeth o weithredwyr mewn mwy na 30 o drefi Masnach Deg gweithredol, helpodd y digwyddiad hwn i ddangos ein hymrwymiad cyffredin i greu byd tecach."}, {"text_idx": "#000010", "text": "Yn 2020, ymunodd Cymru a\u0302\u2019r Mudiad Cyfiawnder Masnach, gan ddangos ei hymrwymiad i sicrhau cyfiawnder masnach a sicrhau canlyniadau cynaliadwy i bobl a\u2019r amgylchedd."}, {"text_idx": "#000011", "text": "Buom yn gweithio\u2019n agos gyda Phwyllgor Cyfiawnder Cymdeithasol a Chydraddoldeb y Senedd i gryfhau\u2019r Bil caffael cyhoeddus a fyddai\u2019n hyrwyddo gwaith teg yng Nghymru. Canlyniad ein trafodaethau oedd i Lywodraeth Cymru ddarparu arweiniad cryfach i gyrff cyhoeddus ar gaffael cyfrifol yn fyd-eang."}, {"text_idx": "#000012", "text": "Bob blwyddyn, rydym yn mwynhau dathlu\u2019r Bythefnos Masnach Deg. Ar gyfer Pythefnos Masnach Deg 2023, y thema oedd bwyd, ac fe wnaethom ddathlu hyn yn ein digwyddiad blaenllaw: a chael swper fegan Masnach Deg a gynhaliwyd mewn partneriaeth ag Oasis Caerdydd."}, {"text_idx": "#000013", "text": "Rydym yn gyffrous i weld beth sydd gan y dyfodol i\u2019w gynnig ar gyfer Masnach Deg yng Nghymru ac ar gyfer y newid cadarnhaol rydym yn gobeithio bod yn rhan ohono yn y blynyddoedd i ddod, gyda chymorth a chefnogaeth barhaus a gwaith caled ein grwpiau cymunedol a\u2019n hymgyrchwyr."}, {"text_idx": "#000014", "text": "Bydd y digwyddiad dathlu 15 mlynedd yn cael ei gynnal yn y Senedd, Caerdydd, lle byddwch yn cwrdd a\u0302 chefnogwyr Masnach Deg o bob cwr o Gymru, ac yn profi perfformiadau byw a stondinau rhyngweithiol, Byddwch yn clywed areithiau gan Cymru Masnach Deg a Llywodraeth Cymru hefyd."}, {"text_idx": "#000016", "text": "Os ydy\u2019r gost yn rhwystr, gwnewch gais am grant"}, {"text_idx": "#000017", "text": "Mae\u2019r digwyddiad yn dechrau am 11am, felly dylech gyrraedd gyda digon o amser i fynd drwy\u2019r trefniadau diogelwch yn y Senedd. Bydd y digwyddiad yn gorffen am 2pm, sy\u2019n gadael digon o amser i gael cinio, rhwydweithio ac ymweld a\u0302\u2019r stondinau rhyngweithiol."}, {"text_idx": "#000018", "text": "Mae cyflawniad Cymru fel Cenedl Masnach Deg gyntaf y byd yn ysbrydoliaeth i wledydd a sefydliadau eraill sy\u2019n gweithio tuag at greu byd mwy cyfiawn a chynaliadwy i bawb. Rydym yn gyffrous dros ben i ddathlu gyda chi yn y Senedd ar 11 Gorffennaf, i helpu i osod cynsail byd-eang, ac i barhau i gefnogi ymarfer Masnach Deg yng Nghymru."}, {"text_idx": "#000019", "text": "Cymru fel Cenedl Masnach Deg"}, {"text_idx": "#000020", "text": "15 ffordd o ddathlu Masnach Deg y 15 mlynedd yma"}]